**ΔΕΛΤΙΟ ΤΥΠΟΥ**

 Λαμία, 7 Φεβρουαρίου 2020

**Θέμα:** Επίσκεψη της Διοικήτριας του Οργανισμού Προνοιακών Επιδομάτων και Κοινωνικής Αλληλεγγύης ( ΟΠΕΚΑ ) στο Δήμο Λαμιέων

Στο πλαίσιο της επίσκεψης της στη Λαμία η Διοικήτρια του Οργανισμού Προνοιακών Επιδομάτων και Κοινωνικής Αλληλεγγύης (ΟΠΕΚΑ) κα Ξένια Παπασταύρου επισκέφθηκε σήμερα το Δήμαρχο Λαμιέων Θύμιο Καραΐσκο με τον οποίο αντάλλαξαν απόψεις πάνω στα θέματα αρμοδιότητας της.

Συγκεκριμένα συζητήθηκε η υφιστάμενη κατάσταση του Κέντρου Κοινότητας του Δήμου και αναζητήθηκαν τρόποι αξιοποίησης του προς όφελος του δημότη, ενώ παράλληλα ο Δήμαρχος είχε και την ευκαιρία να της παραθέσει το αίτημα του για ενσωμάτωση του Κέντρου στις μόνιμες δομές της Κοινωνικής Υπηρεσίας του Δήμου .

Νωρίτερα η κα Παπασταύρου επισκέφτηκε τη Διεύθυνση Κοινωνικής Πολιτικής και τη Δομή του Κέντρου Κοινότητας του Δήμου Λαμιέων , όπου και συζητήθηκαν θέματα της ομαλής μετάβασης και διυπηρεσιακής συνεργασίας και διασύνδεσης μεταξύ Κέντρου Κοινότητας και Περιφερειακής Διεύθυνσης ΟΠΕΚΑ Στερεάς Ελλάδας για θέματα αναπηρικών επιδομάτων και συντάξεων ανασφάλιστων υπερήλικων.